
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/70/2025 3825010899 17. 10. 2025 Mgr. Alexandra Čerňanská Pindejová ECLI:SK:OSPD:2025:3825010899.1
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 17. októbra 2025 v Bánovciach and Bebravou vydáva tento rozhodol: Obvinená A. B., narodená XX. XXXXXXXX XXXX C. A., trvale bytom A., D. XX/XX je vinná , že dňa 24.07.2024 v čase asi o 15:27 hod. v A. na E. F. viedla osobné motorové vozidlo zn. BMW iX s ev.č. B., kde pri vchádzaní s vozidlom na cestu G. (ul. E.) z pozemku vedľa cesty (areál spoločnosti D. H., H.) porušila povinnosť uloženú jej v ustanovení § 21 odsek 1 zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, v zmysle ktorého pri vchádzaní na cestu z pozemku ležiaceho vedľa cesty, areálu s obmedzeným prístupom, oploteného objektu, garáže, parkoviska, obratiska električiek a podobných miest, z poľnej cesty, z lesnej cesty, z cestičky pre cyklistov, z obytnej zóny alebo z pešej zóny je vodič povinný dať prednosť v jazde vozidlu idúcemu po ceste, a to závažným spôsobom podľa § 137 odsek 2 písmeno c), písmeno j) citovaného zákona, pričom spôsobila dopravnú nehodu tak, že pri vchádzaní na cestu nedala prednosť osobnému motorovému vozidlu značky Fiat Croma s evidenčným číslom A., ktoré viedla vodička D. I., po ceste č. G. v smere od obce C. J. do A. dôsledkom čoho došlo k zrážke prednej časti vozidla Fiat Croma s ľavou prednou časťou vozidla BMW iX, kedy v dôsledku dopravnej nehody utrpel spolujazdec vo vozidle Fiat Croma, na prednom sedadle v detskej autosedačke - maloletý H. K. zranenia, a to: zlomeninu ramennej kosti vľavo s posunom a odreninu tváre vpravo s dobou liečenia v trvaní 6 až 8 týždňov a s celkovou dobou obmedzenia obvyklého spôsobu života v trvaní 30 dní a vodička vozidla Fiat E. D. I. utrpela zmliaždenia oboch predkolení s krvným výronom a povrchové odreniny oboch predkolení s dobou liečenia v trvaní 10 až 14 dní a s dobou obmedzenia obvyklého spôsobu života v trvaní 6 dní, teda inému z nedbanlivosti ublížila na zdraví tým, že porušila dôležitú povinnosť uloženú jej podľa zákona, čím spáchala prečin ublíženia na zdraví podľa § 158 Trestného zákona. Za
to
sa
odsudzuje
podľa § 158 Trestného zákona, § 353 odsek 2 písmeno c) Trestného poriadku, § 38 odsek 2 Trestného zákona v spojení s § 56 odsek 1, odsek 2 Trestného zákona na peňažný trest vo výške 2.000,-€ (slovom dvetisíc eur).
Podľa § 57 odsek 3 Trestného zákona súd obvinenej pre prípad, že by výkon peňažného trestu mohol byť úmyselne zmarený, ustanovuje náhradný trest odňatia slobody vo výmere 4 (štyri) mesiace. Podľa § 61 odsek 1, odsek 2 Trestného zákona, § 353 odsek 2 písmeno b) Trestného poriadku, § 38 odsek 2 Trestného zákona súd obvinenej ukladá trest zákazu činnosti viesť motorové vozidlá akéhokoľvek druhu na dobu 12 (dvanásť) mesiacov. Podľa § 288 odsek 1 Trestného poriadku sa poškodená L. M. A., a.s., so sídlom N. XX, B., G.: XX XXX XXX, odkazuje s uplatneným nárokom na náhradu škody na civilný proces. Podľa § 288 odsek 1 Trestného poriadku sa poškodená H. A., F. XX. D. X D. XX, B., IČO: XX XXX XXX, odkazuje s uplatneným nárokom na náhradu škody na civilný proces. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Poškodený môže podať odpor proti výroku o náhrade škody, ktorým bola priznaná náhrada škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

